
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 92 

10 Φεβρουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Επικύρωση οριοθέτησης του ρέματος «Καραγάτς» 

Δήμου Ιωλκού Ν. Μαγνησίας. 1 

Κίνηση διαδικασίας σύνταξης Σχεδίου Χωρικής και Οι¬ 
κιστικής Οργάνωσης Ανοικτής Πόλης (Σ.Χ.Ο.Ο.Α.Π.) 

Δήμου Κορώνειας Ν. Θεσ/νίκης. 2 

Τροποποίηση ρυμοτομικού σχεδίου πόλης Αμυνταίου 
στοΟ.Τ. 211 των επεκτάσεων και αλλαγή χρήσης α¬ 
πό χώρο Βρεφονηπιακού Σταθμού σε χώρο ανέ¬ 
γερσης Δικαστικού Μεγάρου - Ειρηνοδικείου. 3 


ΑΠΟΦΑΣΕΙΣ 

Αριθ. 5230/Τυ (1) 

Επικύρωση οριοθέτησης του ρέματος «Καραγάτς» 
Δήμου Ιωλκού Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 6 του Ν. 880/79, όπως αυ¬ 
τές τροποποιήθηκαν με το άρθρο 5του Ν. 3010/2002. 

2. Το άρθρο 6 του Κτιριοδομικού Κανονισμού (απόφαση 
3046/304/3.2.1989-ΦΕΚ 55 Δ') 

3. Το 8547/14.10.2003 έγγραφο της Δ/νσης Τεχνικών Υ¬ 
πηρεσιών της Νομαρχιακής Αυτ/σης Μαγνησίας με το ο¬ 
ποίο μας στάλθηκε η μελέτη για την επικύρωση της οριο¬ 
θέτησης του υδατορέματος «Καραγάτς» Δήμου Ιωλκού 
Ν. Μαγνησίας. 

4. Τη μελέτη οριοθέτησης του υπόψη υδατορέματος 
που συνέταξε ο Βασίλειος Νάκος, Τοπογρ. Μηχ/κός και ό¬ 


πως αυτή ελέγχθηκε και θεωρήθηκε από τη Δ/νση Τεχν. Υ¬ 
πηρεσιών της Νομαρχιακής Αυτοδιοίκησης Μαγνησίας 
και μας υποβλήθηκε με το πιο πάνω έγγραφο. 

5. Τοτοπογραφικό διάγραμμα αποτύπωσης του υδατο¬ 
ρέματος το οποίο συντάχθηκε από τον μηχανικό της παρ. 
4, ελέγχθηκε και θεωρήθηκε από τη Δ/νση Τεχνικών Υπη¬ 
ρεσιών της Νομαρχιακής Αυτοδιοίκησης Μαγνησίας και 
επί του οποίου έγινε ο καθορισμός των οριογραμμών του 
υπόψη υδατορέματος. 

6. Την 149/2003 (Πρακτικό 11/18.9.2003) ομόφωνη από¬ 
φαση υπέρ της οριοθέτησης του υδατορέματος «Καρα- 
γάτς» Δήμου Ιωλκού Ν. Μαγνησίας, η οποία κρίθηκε νόμι¬ 
μη με το αριθ. πρωτ. 13473/2.10.2003 έγγραφο της 
Δ/νσης Τοπικής Αυτοδιοίκησης & Διοίκησης Μαγνησίας 
Περιφ. Θεσσαλίας. 

7. Το γεγονός ότι δεν έχουν επί του παρόντος κατα¬ 
σκευαστεί τα απαιτούμενα υδραυλικά έργα, για την υλο¬ 
ποίηση των εν λόγω οριστικών οριογραμμών του υδατο¬ 
ρέματος. 

8. Την απόφαση αρ. οικ. 5742/4.9.2003 Γεν. Γραμ. Πε- 
ριφ. Θεσσαλίας «Εξουσιοδότηση Προϊσταμένου Δ/νσης 
Δημ. Έργων Περιφ. Θεσσαλίας για υπογραφή εγγράφων 
κλπ.», αποφασίζουμε: 

Επικυρώνουμε τις οριογραμμές του υδατορέματος 
«Καραγάτς» Δήμου Ιωλκού Ν. Μαγνησίας, όπως αυτές κα¬ 
θορίστηκαν από τη Δ/νση Τεχνικών Υπηρεσιών της Νο¬ 
μαρχιακής Αυτ/σης Μαγνησίας και φαίνονται στο τοπο- 
γραφικό διάγραμμα της ανωτέρω παρ. 5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Δεκεμβρίου 2003 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αρίθ. 7857 (2) 

Κίνηση διαδικασίας σύνταξης Σχεδίου Χωρικής και Οικι¬ 
στικής Οργάνωσης Ανοικτής Πόλης (Σ.Χ.Ο.Ο.Α.Π.) 
Δήμου Κορώνειας Ν. Θεσ/νίκης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του αρθ. 3, παρ. 1 του Ν. 1337/83 «Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (ΦΕΚ 33 Α'). 

2. Τις διατάξεις του αρθ. 5, παρ. 10 του Ν. 2508/97 (ΦΕΚ 
124 Α713.6.97) «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις». 

3. Τις διατάξεις του αρθ. 29του Ν. 1558/85 «Κυβέρνηση 
και κυβερνηπκά όργανα» (ΦΕΚ 137 Α'), όπως αυτό προ¬ 
στέθηκε με το αρθ. 27 του Ν 2081/1992 (ΦΕΚ 154 Α') και 
αντικαταστάθηκεμετηνπαρ. 2ατου αρθ. 1 του Ν. 2469/97 
(ΦΕΚ 38 Α'). 

4. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 


5. Τις 83/2001 και 98/2002 Αποφάσεις του Δημοτικού 
Συμβουλίου Κορώνειας. 

6 . Το γεγονός ότι από τις κανονιστικές διατάξεις της από¬ 
φασης αυτής δεν προκαλείται δαπάνη σε βάρος του Κρα¬ 
τικού Προϋπολογισμού και του οικείου Ο.Τ.Α., αποφασί¬ 
ζουμε. 

1. Την κίνηση της διαδικασίας σύνταξης Σχεδίου Χωρικής 
και Οικιστικής Οργάνωσης Ανοικτής Πόλης (Σ.Χ.Ο.Ο.Α.Π.) 
Δήμου Κορώνειας Ν. Θεσ/νίκης για το σύνολο της εδαφι¬ 
κής περιφέρειας του ανωτέρω δήμου, τα όρια του οποίου 
φαίνονται με κόκκινη γραμμή (και διαγράμμιση) στο σχε¬ 
τικό διάγραμμα κλίμακας 1:200.000, που θεωρήθηκε από 
τον Προϊστάμενο της ΔΙΠΕΧΩ ΚΜ, αντίγραφο του οποίου 
σε φωτοσμίκρυνση δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Ιανουάριου 2004 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 4458/03 (3) 

Τροποποίηση ρυμοτομικού σχεδίου πόλης Αμυνταίου 
στο Ο.Τ. 211 των επεκτάσεων και αλλαγή χρήσης από 
χώρο Βρεφονηπιακού Σταθμού σε χώρο ανέγερσης 
Δικαστικού Μεγάρου - Ειρηνοδικείου. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις δ/ξειςτου από 17.7.1923 Ν.Δ/τος «περί σχεδίων 
πόλεων κ.λ.π.» όπως τροποποιήθηκαν και συμπληρώθη¬ 
καν μεταγενέστερα. 

2. Τον Ν. 3200/55, άρθρο 8 «Περί διοικητικής αποκέ¬ 
ντρωσης». 

3. Τις δ/ξειςτου Ν. 1557/1985 «Γενικός Οικοδομικός Κα¬ 
νονισμός» όπως τροποποιήθηκε και συμπληρώθηκε με 
τον Ν. 2381/2000 και με τον Ν. 3044/2002 (ΦΕΚ 197 Α7 
21 . 8 . 2002 ). 

4. Τις δ/ξεις του Ν. 3044/27.8.2002 (ΦΕΚ 197/Δ/ 
27.8.2002) και ειδικότερα το άρθρο 29 αυτού. 

5. Τις δ/ξειςτου άρθρου 104του Π.Δ. 30/1996 «Κώδικας 
Νομαρχιακής Αυτοδιοίκησης» (ΦΕΚ21/Α/2.2.1996) 

6. Το από 15.4.1988 Π. Δ/γμα, (ΦΕΚ 405Δ714.6.88) «Έ¬ 
γκριση Πολεοδομικής μελέτης των επεκτάσεων του Δή¬ 
μου Αμυνταίου, Ν. Φλώρινας». 

7. Την 3217/18.11.92 απόφαση μας με θέμα «Κυρώνεται 
η υπ’ αρ. 1 πράξη εφαρμογής της Πολεοδομικής μελέτης 
των επεκτάσεων του Δήμου Αμυνταίου». 

8. Την 192/2003 Απόφαση του Δημοτικού Συμβουλίου 
Αμυνταίου. 

9. Την από 26.11.2003 σύμφωνη γνωμοδότηση του συμ¬ 
βουλίου Χ.Ο.Π. Ν. Φλώρινας πρακτικό 11ο, πράξη 20η. 

10. Επειδή από τα παραπάνω προκύπτει ότι με την προ- 
τεινόμενη τροποποίηση δεν επέρχεται μείωση του κοινό¬ 


χρηστου χώρου στην περιοχή αυτή, δεν βλάπτεται το φυ¬ 
σικό και δομημένο περιβάλλον και ουδεμία όμορη ιδιο¬ 
κτησία θίγεται. 

11. Επειδή με την κατασκευή του κτιρίου του Δικαστικού 
Μεγάρου - Ειρηνοδικείου στο Ο.Τ. 211 δεν επέρχεται αύ¬ 
ξηση της δόμησης της περιοχής, αποφασίζουμε: 

Την τροποποίηση του ρυμοτομικού σχεδίου της πόλης 
του Αμυνταίου στο ΟΤ 211 των επεκτάσεων με αλλαγή 
χρήσης από χώρο Βρεφονηπιακού Σταθμού σε χώρο α¬ 
νέγερσης Δικαστικού Μεγάρου - Ειρηνοδικείου όπως α¬ 
κριβώς φαίνεται στο τοπογραφικό διάγραμμα που συνο¬ 
δεύει την παρούσα. 

Καθορίζουμε του παρακάτω ειδικούς όρους και περιο¬ 
ρισμούς δόμησης: 

1. Αρτιότητα: πρόσωπο 14μ. - εμβαδόν 300τμ 

2. Μέγιστο Ποσοστό Κάλυψης: 60% 

3. Μέγιστος Συντελεστής δόμησης: 0,8 

Μέγιστο ύψος: 9μ. και υπεράνω αυτού επιβάλλεται κα¬ 
τασκευή στέγης με κλίση μέχρι 45% 

5. Κατά τα λοιπά ισχύουν οι όροι και περιορισμοί δόμη¬ 
σης του Γενικού Οικοδομικού Κανονισμού. (Ν. 1557/1985 
όπως τροποποιήθηκε και συμπληρώθηκε μεταγενέστερα). 

Από την από τις διατάξεις της απόφασής μας αυτής δεν 
προκαλείται δαπάνη σε βάρος κρατικού ή δημοτικού προ¬ 
ϋπολογισμού. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 15 Ιανουάριου 2004 

Ο Νομάρχης κ.α.α. 

Ο Βοηθός Νομάρχη 
ΓΕΩΡΓΙΟΣ ΚΑΛΑΪΤΖΙΔΗΣ 

